OpenLLM-France/wikimedia huggingface dataset:
# Salineno

Salineno és una concentració de població designada pel cens dels Estats Units a l'estat de Texas. Segons el cens del 2000 tenia 304 habitants.

## Demografia

Segons el cens del 2000, Salineno tenia 304 habitants, 92 habitatges, i 81 famílies. La densitat de població era de 42,1 habitants per km².
Dels 92 habitatges en un 32,6% hi vivien nens de menys de 18 anys, en un 64,1% hi vivien parelles casades, en un 23,9% dones solteres, i en un 10,9% no eren unitats familiars. En el 8,7% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,3 i el nombre mitjà de persones que vivien en cada família era de 3,55.
Per edats la població es repartia de la següent manera: un 29,6% tenia menys de 18 anys, un 11,2% entre 18 i 24, un 19,1% entre 25 i 44, un 26,3% de 45 a 60 i un 13,8% 65 anys o més.
L'edat mediana era de 33 anys. Per cada 100 dones de 18 o més anys hi havia 82,9 homes.
La renda mediana per habitatge era de 13.125 $ i la renda mediana per família de 13.490 $. Els homes tenien una renda mediana de 31.250 $ mentre que les dones 8.750 $. La renda per capita de la població era de 5.115 $. Aproximadament el 40% de les famílies i el 38,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Salineno». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Salineno». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Districte de Humenné

El districte de Humenné - (eslovac) Okres Humenné - és un dels 79 districtes d'Eslovàquia. Es troba a la regió de Prešov, al nord del país. Té una superfície de 754,24 km², i el 2013 tenia 63.905 habitants. La capital és Humenné.

## Llista de municipis
### Ciutats

* Humenné

### Pobles

Adidovce | Baškovce | Brekov | Brestov | Černina | Dedačov | Gruzovce | Hankovce | Hažín nad Cirochou | Hrabovec nad Laborcom | Hrubov | Hudcovce | Chlmec | Jabloň | Jankovce | Jasenov | Kamenica nad Cirochou | Kamienka | Karná | Kochanovce | Košarovce | Koškovce | Lackovce | Lieskovec | Ľubiša | Lukačovce | Maškovce | Modra nad Cirochou | Myslina | Nechválova Polianka | Nižná Jablonka | Nižná Sitnica | Nižné Ladičkovce | Ohradzany | Pakostov | Papín | Porúbka | Prituľany | Ptičie | Rohožník | Rokytov pri Humennom | Rovné | Ruská Kajňa | Ruská Poruba | Slovenská Volová | Slovenské Krivé | Sopkovce | Topoľovka | Turcovce | Udavské | Valaškovce | Veľopolie | Víťazovce | Vyšná Jablonka | Vyšná Sitnica | Vyšné Ladičkovce | Vyšný Hrušov | Závada | Závadka | Zbudské Dlhé | Zubné
# Districte de Huadu

Districte de Huadu (Xinès: 花都区 / 花都區; Pinyin: Huādu Qū) és un districte a Guangzhou, Guangdong, Xina a l'extrem nord dels suburbis de Guangzhou.
Xinhua Ciutat és la seu del govern local i del comitè de districte del PCX.
El districte va ser establert com un comtat a la dinastia Qing (1644-1911). Es va reconèixer com a ciutat el 1993, i el 2000, i es va convertir en un districte suburbà adjunt de Guangzhou.
L'Aeroport Internacional de Guangzhou-Baiyun, el principal aeroport de Guangzhou es troba al districte, i també l'Estació de Guangzhou Nord de la línia d'Alta Velocitat Wuhan-Guangzhou.

## Referències

* ↑ A Survey of Huadu District Arxivat 2007-07-15 a Wayback Machine., lifeofguangzhou.com

## Enllaços externs

* Lloc web oficial del govern del Districte de Huadu Arxivat 2001-02-05 a Wayback Machine. (xinès)
# Distància (teoria de grafs)

En teoria de grafs, la distància entre els dos vèrtexs d'un graf és el nombre d'arestes en el camí més curt que els uneix. Això també es coneix com a distància geodèsica. Hi pot haver més d'un camí més curt entre dos vèrtexs. Si no hi ha cap camí que uneixi els dos vèrtexs, per exemple perquè pertanyen a diferents components, per convenció es diu que la distància entre ells és infinita.
En el cas d'un graf dirigit la distància $d(u,v)$ entre els dos vèrtexs $u$ i $v$ es defineix com la longitud del camí més curt des de $u$ fins a $v$ consistent en arcs, sempre que existeixi un camí. En contrast amb els grafs no dirigits, $d(u,v)$ i $d(v,u)$ poden no coincidir o fins i tot pot ser que una de les dues estigui definida i l'altra no.

## Referències

* ↑ Bouttier, J.; Di Francesco, P.; Guitter, E «Geodesic distance in planar graphs». Nuclear Physics B, 663, 3, 01-07-2003, pàg. 535–567. DOI: 10.1016/S0550-3213(03)00355-9. «By distance we mean here geodesic distance along the graph, namely the length of any shortest path between say two given faces»
* ↑ Weisstein, Eric W. «Graph Geodesic». MathWorld--A Wolfram Web Resource. Wolfram Research. [Consulta: 1r maig 2015].
* ↑ Harary, Frank. Graph Theory. Addison-Wesley, 1969. ISBN 978-0201410334.
Viccionari
# Disturbis d'Oix

* Aquest article tracta sobre els avalots de 1990. Vegeu-ne altres significats a «Massacres d'Oix».
Els Disturbis d'Oix foren uns enfrontaments a la província d'Oix el 1989 i 1990 entre els uzbeks i els kirguisos.

## Antecedents

El que vivien a Oix (província de la República Socialista Soviètica del Kirguizstan) van crear l'organització Adolat. Aquesta estava concebuda amb la idea de reclamar una autonomia local més gran o la separació de la mateixa república per tal d'annexionar-se, així doncs, la província de la República Socialista Soviètica de l'Uzbekistan. Els kirguisos que vivien també a Oix, paral·lelament, van crear una associació de caràcter ètnic per defensar els seus drets.
Les causes que van contribuir, a més a més de les tensions ètniques, a provocar l'esclat del conflicte, van ser: els problemes de redistribució de les terres agrícoles viables, un dèficit d'habitatge i la situació de davallada econòmica. El 1990 els kirguizos constituïen el 66,6% en el comitè executiu de la Població de Diputats de la Regió Soviètica d'Oix, els russos un 13,7% i els ubeks un 5,8%. A la vegada els uzbeks constituïen el 71,4% de la població treballadora en el sistema d'Oix. Aquesta desproporció també era característica de la milícia.
El 6 de juny del 1990, les tropes soviètiques i les forces del Ministeri de l'Interior Soviètic van entrar a la zona i es van estacionar a les ciutats barrant, també, la frontera entre l'Uzbekistan i el Kirguizstan per evitar que els uzbeks s'unissin al conflicte.
Aquest conflicte entre les dues comunitats que habitaven al Kirguizstan, van causar més de 300 morts i 1000 ferits segons les xifres oficials tot i que podrien ser xifres que es queden sota mínims.

## Vegeu també

* Massacres d'Oix

## Referències

* ↑ Buyers, Lydia M. Central Asia in Focus: Political and Economic Issues. Nova Publishers, 2003, p. 120. ISBN 1590331532.
* ↑ Asankanov, Abilabek. «Ethnic conflict in the Osh region in summer 1990: Reasons and lessons». United Nations University. [Consulta: 27 gener 2019].
# Directiva sobre Mercats d'Instruments Financers

La Directiva sobre Mercats d'Instruments Financers (en anglès: Markets in Financial Instruments Directive, MFID) 2004/39/EC) esmenada és una llei de la Unió Europea que harmonitza la reglamentació sobre els serveis d'inversió en els 30 estats membres de l'Àrea Econòmica Europea (que són els 27 estats membres de la UE més Islàndia, Noruega i Liechtenstein). El principal objectiu de la Directiva és incrementar la competició i la protecció al consumidor en els serveis d'inversió. A data d'1 de novembre de 2007, substitueix la Directiva de Serveis d'Inversió (ISD).
El MiFID és la clau del Pla d'Acció dels Serveis Financers de la UE i té 42 mesures que canvien substancialment la manera d'operar en els mercats de serveis financers a la UE. MiFID és la part més significativa de la legislació introduïda sota el Procediment de Lamfalussy. Hi ha altres 3 Directives de Lamfalussy: La Directiva Prospectu, La Directiva d'Abús de Mercat i la Directiva de Transparència.

## Objectius

Els objectius principals que es pretenen són:
* Completar el mercat únic de serveis financers de la UE,
* Respondre als canvis i innovacions en la seguretat dels mercats
* Protegir els inversors.
* Fomentar l'equitat, la transparència, l'eficàcia i la integració dels mercats financers

## Notes i referències

* ↑ «Directive 2004/39/EC». Official Journal of the European Union, 2004. [Consulta: 20 març 2008].
* ↑ «Directive 2008/10/EC». Official Journal of the European Union, 2008. [Consulta: 20 març 2008].
* ↑ Directive 93/22/EEC

## Enllaços externs

* Text of the directive (pdf)
* Text of directive with headers (html)
* T2S Project of the Eurosystem
# Delta del Yukon-Kuskokwim

El delta del Yukon-Kuskokwim és un delta fluvial situat a la desembocadura dels rius Yukon i Kuskokwim, al mar de Bering, a la costa oest d'Alaska, Estats Units. Amb una superfície aproximada de 129.500 km², és un dels deltes més grans del món. El delta està cobert principalment per tundra i forma part del Yukon Delta National Wildlife Refuge.
Al delta hi viuen uns 25.000 habitants, principalment yupiks i athabascans, sent Bethel, el principal nucli de població i centre de serveis de la zona.
La zona del delta no té carreteres. Només s'hi pot arribar amb avió, vaixells a l'estiu i motos de neu a l'hivern.

## Referències

* ↑ Lyman K. Thorsteinson. The Yukon Delta: a synthesis of information. National Oceanic and Atmospheric Administration, 1989.
* ↑ International Union for Conservation of Nature and Natural Resources. Wetlands in danger. Mitchell Beazley (in association with IUCN-The World Conservation Union), 1993, p. 62. ISBN 978-1-85732-166-1.
* ↑ U.S. Fish and Wildlife Service. Region 7. Yukon Delta National Wildlife Refuge: comprehensive conservation plan, environmental impact statement, wilderness review, and wild river plan : draft. U.S. Dept. of the Interior, Fish and Wildlife Service, 1987, p. xi.
* 1 2 «Yukon-Kuskokwim Delta Transportation Plan». dot.alaska.gov: État d'Alaska. [Consulta: 28 març 2021]..
* ↑ «Bethel (city), Alaska» (en anglès). US Census Bureau. Arxivat de l'original el October 31, 2011. [Consulta: March 2, 2023].
# Sam Butera

Sam Butera (Nova Orleans, 1927 – Las Vegas, 3 de juny de 2009) cantant i saxofonista nord-americà. El seu estil fou transgressor per l'època i es va dir d'ell que produïa l'«espectacle més salvatge de la ciutat». Quan tenia 18 anys, va ser nomenat un dels millors músics adolescents dels Estats Units en un concurs al Carnegie Hall de la ciutat de Nova York. Va ser portat a Las Vegas el 1954 per Louis Prima i Keely Smith. Molts enregistraments coneguts de Sam Butera & The Witnesses daten d'aquest període. Sam Butera també va treballar amb Frank Sinatra i Sammy Davis Jr.

## Referències

* ↑ «Edición del sábado, 06 junio 2009, página 43 - Hemeroteca - Lavanguardia.es». [Consulta: 28 febrer 2022].
* ↑ Spera, Keith «Sam Butera, former Louis Prima saxophonist, dies in Las Vegas at age 81». , 03-06-2009.
* ↑ «New ‘Jungle Book’ Sound Track Thrills Two of Its Composers : Movies: The digitally remastered CD will be out Monday. The Sherman brothers are animated about the recording.». LosAngelesTimes.com. [Consulta: 16 maig 2020].
* ↑ «The Lost Testament of Sam Butera». , 16-02-2021.
# Districte d'Affoltern

El Districte d'Affoltern és un dels 11 districtes del cantó de Zúric (Suïssa). Té una població de 45221 (cens de 2007) i una superfície de 113.01 km². Està compost per 14 municipis i el cap del districte és Affoltern am Albis.

## Municipis

| Codi postal i Municipi | Població (Dez. 2007) | Superfície en km² | Número SFOS |
| 8914 Aeugst am Albis | 1701 | 7.87 | 0001 |
| 8910 Affoltern am Albis | 10.374 | 10.56 | 0002 |
| 8906 Bonstetten | 4794 | 7.42 | 0003 |
| 8915 Hausen am Albis | 3235 | 13.64 | 0004 |
| 8908 Hedingen | 3318 | 6.59 | 0005 |
| 8926 Kappel am Albis | 846 | 7.87 | 0006 |
| 8934 Knonau | 1701 | 6.48 | 0007 |
| 8933 Maschwanden | 569 | 4.67 | 0008 |
| 8932 Mettmenstetten | 4065 | 13.11 | 0009 |
| 8912 Obfelden | 4465 | 7.54 | 0010 |
| 8913 Ottenbach | 2296 | 4.98 | 0011 |
| 8911 Rifferswil | 812 | 6.50 | 0012 |
| 8143 Stallikon | 2811 | 12.01 | 0013 |
| 8907 Wettswil am Albis | 4234 | 3.77 | 0014 |
| Total (14) | 45'221 | 113.01 | 0101 |

## Vegeu també

* Districtes del Cantó de Zuric
# Districte d'Aconibe

El districte d'Aconibe és un districte de Guinea Equatorial, a la part sud-oest de la província Wele-Nzas, a la regió continental del país. La capital del districte és Aconibe. El cens de 1994 hi mostrava 9.065 habitants. Tenia 23 Consells de Poblats.

## Referències

* ↑ «Ministerio del Interior y Corporaciones Locales». Arxivat de l'original el 2008-09-27. [Consulta: 27 gener 2016].
* ↑ Law, Gwillim. «Districts of Equatorial Guinea» (en anglès), 22-03-2016. [Consulta: 25 setembre 2017].

## Enllaços externs

* Dades de la població de Guinea Equatorial, 1994
# Dena Primera del Riu

La Primera del Riu és una dena del municipi de Morella (els Ports, País Valencià). El Mas del Beato fa les funcions de capital i el 2009 tenia 173 habitants dispersos als diferents masos.
Situada a l'oest del terme municipal de Morella, els seus límits són: al nord, amb la dena de Morella la Vella; al sud, trobem la dena de la Vespa; a l'est, la dena Segona del Riu i la part més oriental de la dena de Morella la Vella; a l'oest, el terme de Forcall.
Cal destacar la Fàbrica de Giner que tingué una gran importància a final del segle xix quan s'implantà la revolució industrial encara que de manera tardana a la zona. Constituí un centre pioner de la indústria tèxtil, essent un dels complexos industrials més importants d'Espanya. A partir de 1988 fou adquirida per la Generalitat Valenciana amb la finalitat de convertir-ho en un espai esportiu, d'esplai, d'ubicació de dependències oficials de les conselleries, hotel, alberg, etc.
Ocupa una superfície de 1.663 Ha. abastant una quarantena de masos dispersos, molts d'ells abandonats:
| Mas del Beato (capital) Molí d'Adell Caseta del Molí d'Adell Molí del Batà Hostal del Beltran Mas de Borràs Caseta de Calçades Caseta de Canteret Molí dels Capellans Mas de Carlos Mas de la Castella | Mas del Collet Mas de Danyal Molí d'en Pi Caseta d'Eroles Caseta de l'Esperança Molí dels Frares Molí de la Font Caseta de Gamundí Molí de Gamundí Fàbrica de Giner Caseta del Guargo | Caseta de Mixinet Mas de la Mola Caseta dels Mussols Caseta del Nogueral Caseta de Pasqual Venta la Pasquala Caseta de Peguesa Caseta de Pepan Pobleta del Riu Molí en Pont Venta del Punyal | Molí del Randero Mas de Roc Caseta de Rosà Caseta de la Rosada Molí de Roio Casa de Roc Caseta de Rufo Caseta de Sant Tomàs Mas de Segura Teuleria de la Mola Torre del Molí d'Adell |

## Referències

* ↑ «Dena Primera del Riu». Gran Enciclopèdia Catalana. Barcelona: Grup Enciclopèdia Catalana.
* ↑ «Nomenclàtor de la Comunitat Valenciana», 2009. Arxivat de l'original el 2014-03-07. [Consulta: 24 agost 2010].

## Enllaços externs

* Ajuntament de Morella Arxivat 2012-03-04 a Wayback Machine.
# Salmophasia balookee

Salmophasia balookee és una espècie de peix de la família dels ciprínids i de l'ordre dels cipriniformes.

## Morfologia

Els adults poden assolir fins a 15 cm de longitud total.

## Distribució geogràfica

Es troba a l'Índia i Myanmar.

## Referències

* 1 2 Torres, Armi G.; Reyes, Rodolfo B. «Salmostoma balookee (Sykes, 1839) Bloch razorbelly minnow» (en anglès). Fishbase, s.d. [Consulta: 13 març 2022].
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
# Dàwud (nom)

Dàwud o Dàüd és un nom masculí àrab (àrab: داوود, Dāwūd, داود, Dāwud o çداؤود, Dāʾūd) que es correspon amb el català David, que l'àrab pren directament de l'hebreu דָּוִד (Dawid). Si bé Dàwud i Dàüd són les transcripcions normatives en català del nom en àrab clàssic, també se'l pot trobar transcrit Dawud, Daud, Da'ud, Dawood, Dawoud, Daoud... Com a nom del més important rei d'Israel és un nom força usual entre els àrabs jueus i cristians, de la mateixa manera que, com a nom d'un dels principals profetes de l'islam, és dut per molts musulmans, arabòfons o no; aquests darrers l'han adaptat a les característiques fòniques i gràfiques de la seva llengua: albanès: Daut, Davud; àzeri: Davud; tibetà: Davud, Dawud, Daud, Daut; indonesi: Daud; kurd: Dawid; malai: Daud; persa: داوود, Davud turc: Davud; wòlof: Daawuda.
Vegeu aquí personatges i llocs que duen aquest nom.

## Notes

* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. "داود" (Biblioteca Románica Hispánica). ISBN 8424917944.
* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "داود". ISBN 978-84-412-1546-7.
* ↑ Encyclopaedia of Islam. Second Edition, Brill Publishers, Leiden, s.v. "Dāwūd".
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Donat II Donat

Donat II Donat de Bigorra (?-900), fill de Donat I Llop de Bigorra, comte de Bigorra, i de Faquilena, princesa d'Aquitània.
Succeí al seu pare Donat I Llop de Bigorra en el comandament de comtat. O en cert punt heretà un comtat creat pensant en ell. Generalment es considerava el 819 com l'any en què el comtat va ser reconegut pel rei Lluís I de França. Així el primer comte de Bigorra seria el seu pare, però això hauria estat mig segle després. Davant la mort prematura de Donat II Donat sense descendència, es va fer càrrec del comtat el seu germà Llop I de Bigorra.

## Bibliografia

* Christian Settipani, La Noblesse du Midi Carolingien, Oxford, Linacre College, Unit for Prosopographical Research, coll. « Occasional Publications / 5 », 2004, 388 p. (ISBN 1-900934-04-3), p. 14 et 16
* Foundation for Medieval Genealogy : Comtes de Bigorre
# Donatas Malinauskas

Donatas Malinauskas pronunciació (?·pàg.) (n. 1877 a Letònia, m. 30 novembre 1942 a Biïsk, Krai de l'Altai, Rússia) fou un polític i diplomàtic lituà i un dels 20 signants de la Declaració d'Independència de Lituània el 16 de febrer de 1918.
Malinauskas va néixer en una família de la noblesa lituana i es va educar a Vílnius. Més tard es va traslladar a estudiar a l'Acadèmia Agrícola de Tabor, Bohèmia, on va donar suport als moviments nacionalistes txecs entre l'alumnat.
Després de graduar-se, va tornar a la finca de la família prop de Trakai, i es va involucrar amb diverses causes polítiques i de caritat. Va formar part d'un grup conegut com un dels "Dotze Apòstols". Els seus objectius incloïen una campanya per permetre l'ús del lituà als serveis de l'Església Catòlica Romana a Lituània, que en aquella època requeria l'ús del llatí o del polonès, i l'establiment del Comitè Central de Socors Lituà. El seu treball en aquesta Comissió va portar a la seva elecció al Consell de Lituània i la signatura de la Declaració d'Independència el 1918.
Durant el període d'entreguerres Malinauskas va servir com a enviat diplomàtic a Txecoslovàquia i Estònia. Va conduir una recerca de les restes de Vytautas el Gran, i va arribar tan lluny com per tenir un taüt de plata construït a Txecoslovàquia que podria contenir aquests, sempre que el trobessin. La recerca es va centrar en la Catedral de Vílnius, que les fonts més històriques han assenyalat com el lloc més probable.
Malinauskas va ser deportat a Rússia el 14 de juny de 1941. Les seves restes van ser retornades a Lituània el 1993 .

## Notes

* 1 2 (lituà)«Donatas Malinauskas (1869–1942)». Museu Nacional de Lituània. Arxivat de l'original el 2011-05-17. [Consulta: 10 novembre 2012].

## Referències

* "Malinauskas, Donatas". Encyclopedia Lituanica III: 459-460. (1970-1978). Ed. Simas Sužiedėlis. Boston, Massachusetts: Juozas Kapočius. LCC 74-114275.
# Dulce Maria Cardoso

Dulce Maria Cardoso (Fonte Longa, 1964) és una escriptora portuguesa.

## Biografia

Cardoso va néixer a Portugal, al mateix llit on havien nascut la seva mare i la seva àvia. Va passar la seva infància a Angola. El 1975, quan tenia onze anys, la seva família va tornar a Portugal juntament amb mig milió de retornats que tornaven després de la independència de les colònies portugueses. La seva família es va quedar a Lisboa i ella se'n va anar a viure amb els seus avis a un petit llogaret a prop de Mirandela.
Es va graduar a la Facultat de Dret de la Universitat de Lisboa i va treballar com advocada abans de dedicar-se a l'escriptura de forma exclusiva. Ha escrit novel·les i contes. La seva primera novel·la, Campo de Sangue (2002), va ser escrita per una beca de creació literària del Ministeri de Cultura portuguès i va obtenir el Premi Esdevé. La seva segona novel·la, Os meus Sentimentos (2005) va ser distingida amb el Premi de Literatura de la Unió Europea. La seva tercera novel·la, O Chão dos Pardais (2009), va guanyar el Premi Ciranda. La seva quarta novel·la. O Retorno (2011), va rebre el Premi especial de la crítica a Portugal. Per aquesta obra l'Estat francès li va atorgar la condecoració de l'Orde de les Arts i les Lletres (2012).

## Obres publicades

* Campo de Sangue, Vila Nova de Gaia: Asa, 2002; Camp de Sang, Traducció catalana de Marta Ferré Freitas-Morna i Antoni Picornell Belenguer. Pollença: El Gall Editor, 2006. Gran Premio Acontece de novel·la.
* Os meus Sentimentos, Vila Nova de Gaia: Asa, 2005. (novel·la)
* Até Nós, Vila Nova de Gaia: Asa, 2008. (contes)
* O Chão dos Pardais; Vila Nova de Gaia: Asa, 2009. (novel·la)
* O Retorno, Lisboa: Tinta da China, 2011. (novel·la, infantil-juvenil)
* A Bíblia de Lôá, Lisboa: Tinta da China, 2014, volum 1: Lôá e a véspera do primeiro dia, i volum 2: Lôá perdida no paraíso. (novel·la)
* Tudo são histórias de amor, Lisboa: Tinta da China, 2014. (contes)
* Eliete-A Vida Normal, Lisboa: Tinta da China, 2018; La vida normal. Traducció catalana de Pere Comellas. Alzira: Bromera, 2020.

## Referències

* ↑ Sevilla, Diario de. «Dulce María Cardoso: "Tuve que inventarme otro yo con 11 años y eso me hizo escritora"» (en espanyol europeu), 01-06-2019. [Consulta: 13 abril 2020].
* ↑ «Dulce María Cardoso | Ed. La Umbría y La Solana» (en castellà). [Consulta: 12 abril 2020].
* ↑ «Adriana Hidalgo Editora». Arxivat de l'original el 2018-09-12. [Consulta: 12 abril 2020].
* ↑ Barrio, Javier Martín del «“No me interesa la desgracia por la desgracia”» (en castellà). , 27 enero 2019 [Consulta: 12 abril 2020].
* ↑ Sevilla, Diario de. «Una inmersión en las letras portuguesas» (en espanyol europeu), 19-03-2019. [Consulta: 30 abril 2021].

## Enllaços externs

* Camp de sang Arxivat 2008-09-24 a Wayback Machine.
# Dulce de Jesus Soares

Dulce de Jesus Soares és una política de Timor Oriental. Membre del Congrés Nacional per la Reconstrucció Timoresa (CNRT), és actualment, i d'ençà del mes de juny de 2018, ministra d'Educació, de Joventut i d'Esports.

## Referències

* ↑ «Structure of the VIII Constitutional Government». [Consulta: 30 gener 2020].
# Dècada del 900
## Esdeveniments

* La població mundial assoleix els 240 milions
* Incursions dels vikings a la Mediterrània i a Anglaterra
* Introducció del molí de vent a Espanya
* Les Illes Balears passen a domini àrab
* Destrucció de Chang'an, capital de la Dinastia Tang i ciutat més gran del món antic
* La dinastia Chola domina la part del sud de l'Índia portant la pau a la regió durant segles
* Fundació de l'abadia de Cluny
* Inici de la dinastia fatimita a Egipte
* 906 Batalla de Fritzlar pel domini de Franconia.

## Personatges destacats

* Alfons III d'Astúries
* Benet IV
* Papa Lleó V
* Sanç I de Navarra
* Sergi III
# Dècada del 910
## Esdeveniments

* Els vikings conquereixen Irlanda
* Campanyes contra els sarraïns
* Guerra entre Bulgària i l'Imperi Romà d'Orient
* Pillatge dels vikings a Bretanya

## Personatges destacats

* Abd al-Rahman III
* Alexandre
* Anastasi III
* Guifré II (Borrell I)
* Joan X
* Landó I
* Sergi III